Decimam de Monte Raphun, quam quondam bonae memoriae Artaldus Briennensis dederat monachis Cluniensibus, duo milites, Ilio et Uldricus, spiritu nequitiae agitati invadentes tulerunt et suis usibus usus ecclesiasticos manciparunt, unde ab Eduensi episcopo Aganone et a Widone priore Marciniacens[i] conventi, quod injuste usurpaverant restituerunt et omnino reliquerunt quidquid calumniae habebant, accipientes a priore illo quatuor auri uncias et Uldricus equum unum appretiatum sex libras. Testes sunt Girardus de Barga et Willelmus archiproesbyter de Varennes.